СЛАВЕНКО ТЕРЗИЋ

А

кадемик др Славенко Терзић рођен је 14. мар­та 1949. године уПандурици код Пљеваља. Сту­дије историје за­вршио је [1972](https://sr.wikipedia.org/wiki/1972). на Филозофском фа­­кул­тету у Бео­гра­ду. Радио је као про­фесор ис­то­ри­је у Али­бу­нару и Ко­ва­чици. У Ис­то­риј­ском ин­сти­ту­ту САНУ ради од 1974. године. Ма­ги­стрирао је 1976. одбраном рада *Србија и Грчка од 1878. до 1897. го­ди­­не*, а док­то­рирао 1990. од­бра­ном дисертације *Србија и Грчка у другој половини XIX века (1856–1903)*. Био је директор Историјског инсти­тута САНУ (1987–2002), гдје је би­ран у звање научног савјетника. Об­ла­сти његовог науч­ног истра­живања су исто­рија срп­ског народа у XIX вијеку, историја Балкана и велике силе.

Учествовао је у раду бројних међународних научних кон­фе­рен­ци­ја у Ру­ској Федерацији, Грчкој, Бугарској, Украјини, Њемачкој, Шпа­нији, Швед­ској, Чешкој, Аустрији, Швајцарској и Данској. Члан је Одбора за историју Србије у XIX веку и Међуодељенског одбора за про­у­чавање Косова и Ме­то­хи­је при САНУ, члан и секретар Комисије ис­то­ричара Одељења историјских на­ука САНУ за сарадњу са ис­то­ри­ча­ри­ма Русије и предсједник Ме­ђу­на­род­ног словенског форума при Др­жав­ној академији за словенску кул­туру. Био је предсједник Ме­ђу­на­род­ног научног одбора за организовање серије го­ди­шњих ме­ђу­на­род­них научних конференција, у оквиру пројекта *Сусрет циви­ли­зација на Балкану*, и предсједник Српске књижевне задруге (2001–2005). Од 2013. године амбасадор је Републике Србије у Руској Феде­рацији. Го­во­ри [руски](https://sr.wikipedia.org/wiki/%D0%A0%D1%83%D1%81%D0%BA%D0%B8_%D1%98%D0%B5%D0%B7%D0%B8%D0%BA), [њемачки](https://sr.wikipedia.org/wiki/%D0%9D%D0%B5%D0%BC%D0%B0%D1%87%D0%BA%D0%B8_%D1%98%D0%B5%D0%B7%D0%B8%D0%BA) и [грчки](https://sr.wikipedia.org/wiki/%D0%93%D1%80%D1%87%D0%BA%D0%B8_%D1%98%D0%B5%D0%B7%D0%B8%D0%BA) језик, а користи се и [бугарским](https://sr.wikipedia.org/wiki/%D0%91%D1%83%D0%B3%D0%B0%D1%80%D1%81%D0%BA%D0%B8_%D1%98%D0%B5%D0%B7%D0%B8%D0%BA) и [енглеским](https://sr.wikipedia.org/wiki/%D0%95%D0%BD%D0%B3%D0%BB%D0%B5%D1%81%D0%BA%D0%B8_%D1%98%D0%B5%D0%B7%D0%B8%D0%BA) јез­и­ком.

Објавио је монографије: *Србија и Грчка (1856–1903)**– Борба за Балкан*, Београд 1992; *Прва београдска гимназија 1839–1999*, Београд 1999;*Русија и српско питање 1804–1815*, Нови Сад 2012; *Споменица стогодишњице осло*­*бођења Старе Србије,* *1912–2012*, Београд 2012; *Стара Србија (XIX–XX), дра*­*ма једне цивилизације*, Нови Сад – Београд 2012; *Старая Сербия**(XIX–XX вв.), драма одной европейской цивилизации*, Москва 2015.

Дописни је члан Српске академије наука и уметности од новембра 2015, а за иностраног члана Ака­де­мије наука и умјетности Републике Српске изабран је 4. децембра исте године.

Члан је Сената Републике Српске.